Diari Oficial de la Generalitat Valenciana


Sumari del DOGV 3397, del 21-12-1998 (1998/10013)

RESOLUCIÓ de 27 d'octubre de 1998, de la consellera de Benestar Social, per la qual es concedeixen els Premis de la Generalitat Valenciana en matèria de Drogodependències i Altres Addiccions, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10248


Organisme emissor
:   Conselleria de Benestar Social

Tipus de document
:   Resolució

RESOLUCIÓ de 27 d'octubre de 1998, de la consellera de Benestar Social, per la qual es concedeixen els Premis de la Generalitat Valenciana en matèria de Drogodependències i Altres Addiccions, en l'àmbit de la Comunitat Valenciana. [1998/X10556]
  
Vist que per ordre de 30 d'abril de 1998, de la Conselleria de Benestar Social (DOGV núm. 3.252, de 28.05.98) es convocaren els Premis de la Generalitat Valenciana en matèria de Drogodependències i Altres Addiccions 1998, en l'àmbit de la Comunitat Valenciana.
  
Vist que en els pressupostos de la Generalitat Valenciana per a l'exercici 1998, hi ha una dotació global de 5.000.000 de pessetes, per al finançament d'aquest premis, situats en la línia de subvenció 4.07, «Premis Comunicació en matèria Drogodependències», per import de 1000.000 de pessetes, i línia 4.08 «Premis Prevenció de les Drogodependències», per import de 4.000.000 de pessetes, de la secció 16, servei 02, programa pressupostari 313.20, Drogodependències i Altres Addiccions.
  
Vist que els professionals i entitats que s'especifiquen en l'annex I, han sol·licitat participar en la convocatòria dels Premis de la Generalitat Valenciana en matèria de Drogodependències i Altres Addicions 1998, en l'àmbit de la Comunitat Valenciana, de conformitat amb el que estableix l'ordre de convocatòria.
  
Vist que la Comissió Tècnica Avaluadora a què fa referència la base sisena de l'annex I de l'ordre de convocatòria, realitza una proposta de concessió dels Premis de la Generalitat Valenciana en matèria de Drogodependències i Altres Addiccions 1998, entre aquelles/es professionals i entitats que han sol·licitat participar-hi.
  
Atés que la base sisena, primera, de l'annex I de l'ordre de convocatòria atribueix la competència per a resoldre la concessió dels Premis de la Generalitat Valenciana en matèria de Drogodependències i Altres Addiccions 1998, a la consellera de Benestar Social, a proposta de la Comissió Tècnica Avaluadora.
  
Atesa la normativa de general aplicació, els informes emesos per la Secretaria Tècnica de la Direcció General de Drogodependències, els expedients de sol·licitud de participació en els premis; una vegada determinades les prioritats i necessitats mitjançant la ponderació dels criteris que cal seguir per a la concessió dels premis que estableixen les bases de la convocatòria, i una vegada s'ha tractat de garantir l'eficàcia i l'eficiència de les actuacions en matèria d'atenció i prevenció de les drogodependències.
  
Atés que s'han complit els requisits de publicitat, concurrència i objectivitat exigits per a la concessió d'ajudes i subvencions a càrrec dels crèdits del capítol de transferències corrents, d'acord amb el que estableixen els articles 45 i 47 del Decret Legislatiu, de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
Atés que la base setena quart in fine de l'annex I de l'ordre de convocatòria, faculta la Conselleria de Benestar Social per a destinar la dotació dels premis declarats deserts a l'ampliació dels altres, tant pel que fa a la quantitat de premis com a la quantia de la concessió.
  
D'acord amb el que s'hi ha exposat i en virtut de les atribucions que em confereixen la Llei 5/1983, de 30 de desembre, del Govern Valencià, el Decret 37/1997, de 26 de febrer, del Govern Valencià i l'Ordre de 30 d'abril de 1998, de la Conselleria de Benestar Social, resolc:
  
Primer
  
Modificar la dotació dels Premis de la Generalitat Valenciana en matèria de Drogodependències i altres Addiccions 1998, tenint en compte les característiques i el nombre de treballs i de programes presentats a cadascuna de les modalitats i/o àmbits convocats, per l'import que s'especifica per a cadascun del premis en l'annex I d'aquesta resolució.
  
Segon
  
Concedir els Premis de la Generalitat Valenciana en matèria de Drogodependències i Altres Addiccions 1998, en l'àmbit de la Comunitat Valenciana, a les persones i entitats que figuren en l'annex I d'aquesta resolució, i per l'import que s'hi indica, en consideració al seu rigor, tècnic i científic, originalitat, eficàcia i eficiència i la participació i sinergia social dels treballs i dels programes.
  
Tercer
  
D'acord amb el que disposa l'ordre 30 d'abril de 1998, el pagament de les subvencions es realitzarà a càrrec dels pressupostos de la Generalitat Valenciana per a l'exercici 1998, secció 16, servei 02, programa pressupostari 313.20, línies de subvenció 4.07 i 408.
  
Quart
  
L'ordenació del pagament de les subvencions que es preveuen en l'annex I d'aquesta resolució, es realitzarà d'acord amb els criteris continguts en l'article 47 bis del text refós de la Llei d'Hisenda Pública de la Generalitat Valenciana en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, d'acord amb el que disposa la base novena de l'annex I de l'Ordre de 30 d'abril de 1998.
  
Cinqué
  
D'aquesta resolució, i sense perjudici de la seua publicació en el DOGV, la Conselleria de Benestar Social haurà de notificar individualment el seu contingut a les entitats i persones interessades, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra aquesta resolució, que esgota la via administrativa, es podrà interposar recurs contenciós administratiu en els termes que estableix la llei reguladora de l'esmentada jurisdicció.